《八月二十四日遇国公入奏得星字》
明代·唐之淳

仙槎八月赴沧溟，永夜三台动使星。身上赐衣金虎面，马头飞箭黑雕翎。

威光已接恩光近，秋气还连剑气腥。谁道驿亭閒白昼，却瞻斧钺上青冥。

作者简介：（1350—1401）明浙江山阴人，名愚士，以字行。唐肃子。建文二年，以方孝孺荐，为翰林侍读，与孝孺俱领修书事。旋卒。有《唐愚士诗》。